cyanic-selkie/wikianc huggingface dataset:
দ্বিতীয় নিকোলাস (রুশ সম্রাট)
ব্লাডি সানডে (১৯০৫)
রবিবার ৯(২২) জানুয়ারি ১৯০৫ তারিখে, গ্যাপন ও তার সঙ্গীরা মিছিল শুরু করে। পরস্পরের হাতে হাত ধরে শান্তিপূর্ণভাবে শ্রমিকরা মিছিল শুরু করে। অনেকে ধর্মীয় প্রতীক ও ব্যানার বহন করছিল। কেউ কেউ জারের প্রতিকৃতি এবং জাতীয় পতাকাও বহন করছিল। যখন তারা হাঁটছিল তারা প্রার্থনা সংগীত ও রাজকীয় সংগীত “ঈশ্বর জারকে রক্ষা করুন” গাইছিল। দুপুর ২টায় সকল মিছিলকারিদের শীতকালিন প্রসাদে পৌছার কথা। পথে কোথাও পুলিশ ও সামরিক বাহিনীর সাথে তাদের কোন রকম সংঘর্ষের ঘটনা ঘটেনি। বোলভার্ড সেতুর কাছে কসাক ও অশ্বারোহী সৈনিকরা মিছিলকারীদের পথরোধ করে। একমসয়ে তারা মিশিলকারীদের ‍ উপর গুলিবর্ষন করে। সরকারীভাবে ৯২ জনের মৃত্যু ও অনেক আহতের কথা ঘোষণা করা হয়। মিছিলকারীদের নেতৃত্বে থাকা বেশ কয়েকজন নেতাকে গ্রেফতার করা হয়। তাদেরকে রাজধানী থেকে বহিষ্কার করা হয়। গ্যাপন পালিয়ে যান। তৎকালিন ব্রিটিশ প্রধানমন্ত্রী জারের তীব্র সমালোচনা করে তাকে একজন সাধারণ খুনী আখ্যা দেন।
সেদিন সন্ধ্যায় নিকোলাস তার ডায়েরীতে লেখেন: "খুব কঠিন একটি দিন! শ্রমিকরা শীতকালিন প্রাসাদে আসতে চাইলে সেন্ট পিটার্সবার্গে ভীষন গন্ডগোল হয়েছে। শহরের কয়েকটি জায়গায় সৈন্যদের গুলি চালাতে হয়েছে। অনেক মানুষ হাতাহত হয়েছে। হায় প্রভু, কী কষ্টকর ব্যাপার!"
পতন
নিত্য প্রয়োজনিয় দ্রব্যের অভাব, সমগ্র দেশ জুড়ে ব্যাপক দাঙ্গা ও বিদ্রোহের জন্ম দেয়। ১৯১৫ সাল থেকে ১৯১৬ সাল পর্য়ন্ত নিকোলাস যুদ্ধক্ষেত্রে অবস্থান করেন। তার অবর্তমানে প্রশাসনযন্ত্র ভেঙে পরে। রাজধানী হরতালকারী, এবং বাধ্যতামূলকভাবে সেনাবাহিনীতে ভর্তি হওয়া বিদ্রোহী সৈন্যদের দখলে চলে যায়। বিদ্রোহ প্রতিহত করার জন্য ব্রিটিশ রাষ্ট্রদূত জর্জ বুচানন জারকে সাংবিধানিক সংস্কার করতে রাজী করানর চেষ্টা করেছিলেন। কিন্তু রাজধানীকে ষড়যন্ত্র ও বিদ্রোহ দিকে ঠেলে দিয়ে নিকোলাস দিনের পর দিন সামরিক সদর দপ্তরে অবস্থান করতে থাকেন।
১৯১৭ সালের শুরুর দিকে রাশিয়া পতনের দ্বারপ্রান্তে চলে যায়। ১৫ মিলিয়ন কৃষককে বাধ্যতামূলকভাবে সৈন্যদলে যোগদান করে। পর্য়াপ্ত লোকবলের অভাবে খাদ্য উৎপাদন ব্যাহত হয়। খাবারের মূল্য অত্যন্ত বৃদ্ধি পায়। ১৯১৪ সালের তুলনায় ডিমের দাম চার গুন বৃদ্ধি পায়, মাখনের দাম পাঁচ গুন বৃদ্ধি পায়। প্রচন্ড শীতে জরুরি রসদ সরবরাহের চাপে রাশিয়ান রেলওয়ে ব্যবস্থা ভেঙ্গে পরে।
যুদ্ধের শুরুতে রাশিয়ার লোকাল লোকমোটিভের সংখ্যা ছিল ২০,০০০। ১৯১৭ সালে তার সংখ্যা ৯,০০০ এ নেমে আসে। কর্মক্ষম রেলওয়ে ওয়াগনের সংখ্যা অর্ধ মিলিয়ন থেকে কমে মাত্র ১৭০,০০০ টিতে এসে দাঁড়ায়। ফেব্রুয়ারি ১৯১৭ সালে ১,২০০ টি লোকমোটিভের বয়লার বিস্ফোরিত হয়ে অকেজো হয়ে যায়। ৬০,০০০ ওয়াগন সম্পূর্ণ ব্যবহারের অনুপোযোগি হয়ে পরে। পেট্রোগ্রাদ থেকে জ্বালানি তেল এবং ময়দা উধাও হয়ে যায়। যুদ্ধকালিন সময়ে মদের উপর যে নিষেধাজ্ঞা আরোপ করা হয়েছিল তার ফলে সরকার মদের উৎপাদন ও বিপেনন থেকে পাওয়া রাজস্ব থেকে বঞ্চিত হয়। যুদ্ধের খরচ মেটাতে হিমশিম খাওয়া অর্থনীতির জন্য এটি ছিল একটি বিরাট আঘাত।
কারাদন্ড
পদত্যাগের পর নিকোলাস যুক্তরাজ্যে নির্বাসনে যাবার খুব চেষ্টা করেছিলেন। ১৭ মার্চ ১৯১৭ সালে ব্রিটিশ সরকার অনিচ্ছাসত্বেও জারের পরিবারকে আশ্রয় দিতে রাজী হয়। পরে অবশ্য রাজা পঞ্চম জর্জের আপত্তির কারণে এই অনুমোতি প্রত্যাহার করা হয়। ফ্রান্সের সরকার রোমানভদের আশ্রয় দিতে অস্বীকার করে
১৯১৮ সালের ১ মার্চ থেকে তাদেরকে সৈন্যদের রেশন সরবরাহ করা হয়। এর অর্থ হল জার পরিবারকে কফি ও মাখনের মতো বিলাসদ্রব্য বর্জন করতে হয়। তবে তখন পরিবারের সবাই আশা করে ছিল যেকোন সময়ে সাহায্য আসবে। তাদেরকে এখান থেকে উদ্ধার করে নিরাপদ জায়গায় নিয়ে যাওয়া হবে। কিন্তু ৩০ এপ্রিল ১৯১৮ তাদেরকে তাদের চূড়ান্ত গন্তব্য ইয়েকাতারিনবাগ শহরে নিয়ে গিয়ে একটি দ্বিতল ভবেন বন্দী করে রাখা হয়। এই ভবনটিকে “বিশেষ কাজে ব্যবহৃত ভবন” হিসাবে উল্লেখ করা হয়।
মৃত্যুদন্ড
সেদিনের ঘটনাবলি সম্পর্কে বিভিন্ন বর্ণনা পাওয়া গেলেও ঐতিহাসিকরা যে কোন একটি বর্ণনায় একমত হতে পারেননি। ১৭ জুলাই ১৯১৮ সালে ভোররাত দুইটায় প্রধান ঘাতক উয়াকভ ইউরোভক্সির নির্দেশে রাজপরিবারের সকল সদস্যকে ঘুম থেকে তোলা হয়। পোশাক পরিবর্তন করার পর তাদেরকে বেসমেন্টের একটি ঘরে নিয়ে আসা হয়। আযুহাত হিসাবে বলা হয় যে বলসেভিক সৈন্যরা ভবনের দিকে আসতে পারে এবং নিরাপত্তার জন্যই তাদেরকে এখানে আনা হয়েছে।
নিকোলাস, আলেক্সান্ড্রা ও তার সন্তানদের সাথে আরো ছিল একজন চিকিৎসক ও তিনজন ভৃত্য। তারা স্বেচ্ছায় রাজপরিবারের সাথে এসেছিল। তারা ছিলেন জারের ব্যক্তিগত চিকিৎসক ইউজেনে বটকিন, তার স্ত্রীর পরিচারিকা আন্না ডেমিডোভা, এবং পাচক ইভান কারিটনভ, এবং চাপরাসী এলেক্সেই ট্রুপ। ফায়ারিং স্কোয়াডে থাকা সৈন্যরা হাঙ্গেরিয়ান ছিল বলে বলা হয়। ইউরোভস্কি যাদেরকে লাটভিয়ান হিসাবে বর্ণনা করেন। নিকোলাস তার পুত্রকে কোলে করে নিয়ে আসেন। সম্রাজ্ঞী অনুযোগ করেন যে কক্ষে কোন বসার ব্যবস্থা নেই। এরপর সেখানে দুইটি চেয়ার আনা হয়। সম্রাট ও সম্রাজ্ঞী চেয়ারে বসার পর সৈন্যরা কক্ষে প্রবেশ করে সারিবদ্ধভাবে দাঁড়িয়ে যায়। ইউরোভক্সি ঘোষণা করেন যে উরাল সোভিয়েতদের ওয়ার্কাস ডেপুটিরা তাদের মৃত্যুদন্ডের আদেশ দিয়েছেন। হতভম্ব নিকোলাস বলে ওঠেন, ‘‘কি? কি?” বলেই তিনি পরিবারের অন্য সদস্যদের দিকে ঘুড়ে দাঁড়ান। ইউরোভক্সি দ্রুত পুনরায় ঘোষণাপত্র পাঠ করেন এবং সরাসরি নিকোলাসকে গুলি করেন।
সৈন্যরা রিভালভার দিয়ে গুলিবর্ষন শুরু করে। নিকোলাস সর্বপ্রথম মারা যায়। ইউরোভক্সি বেশ কয়েকবার তার বুকে গুলি করে। (অনেক জায়গায় ভুল করে বলা হয় যে নিকোলাসের মাথায় গুলি করা হয়। ১৯৯১ সালে যখন তার মৃতদেহ আবিষ্কার করা হয় তখন তার খুলিতে কোন গুলির আঘাত পাওয়া যায়নি।) আনাস্তাশিয়া, তাতিয়ানা, ওলগা এবং মারিয়া প্রথম গুলিবর্ষনের পর কিছু সময় বেঁচে ছিলেন। তাদের পোশাকের নিচে দামি অলংকার ও রত্ন থাকায় গুলি তাদের স্পর্শ করেনি। সৈন্যরা তাদের খুব কাছ থেকে পুনরায় গুলি করে ও বেয়োনেট দিয়ে আঘাত করে হত্যা করে।
শনাক্তকরণ
১৯৭৯ সালে আলেক্সান্ডার আভদোনিন নামের একজন শখের প্রত্নতাত্ত্বিক ইয়াকাটেরিনবার্গের কাছে এক স্থানে জার দ্বিতীয়ে নিকোলাস, তার তিন কন্যা এবং তাদের চারজন কর্মচারির মৃতদেহ আবিষ্কার করেন। জানুয়ারি ১৯৯৮ সালে একটি ধুলিময় রাস্তার নিচ থেকে যুবরাজ আলেক্সাই এবং একজন রাজকন্যার মৃতদেহ ছাড়া অন্য সবার মৃতদেহ মাটি খুঁড়ে বের করা হয়। রাশিয়ান, ব্রিটিশ এবং আমেরিকান বিজ্ঞানীরা পৃথক ডিএনএ পরীক্ষা করে এই সিদ্ধান্তে উপনীত হয়েছিলেন।
অন্তোষ্ট্যিক্রিয়া
মৃত্যুর ৮০ বছর পর ১৯৯৮ সালের ১৭ জুলাই রাশিয়ার শেষ সম্রাট ও তার পরিবারের সদস্যদেরকে যথাযোগ্য খ্রীষ্টিয় মর্য়াদায় সেইন্ট পিটার্সবার্গের সেইন্ট পিটার এন্ড পলস ক্যাথেড্রালে, সমাহিত করা হয়। রাশিয়ার তৎকালিন প্রেসিডেন্ট বোরিস ইয়ালেৎসিন অনুষ্ঠানে যোগ দিয়ে বলেন, ”আজ রাশিয়ার জন্য একটি ঐতিহাসিক দিন, এতদিন আমরা এই ভয়ঙ্কর অপরাধ সম্পর্কে নিশ্চুপ ছিলাম, কিন্তু সত্যকে একদিন না একদিন বলতেই হবে।”
সেইন্টহুড
যদিও নিকোলাসকে সেন্টহুড প্রদান কিছুটা বিতর্কিত ছিল। ১৯৮১ সালে মার্কিন যুক্তরাষ্ট্রে অবিস্থিত রাশিয়ান অর্থোডক্স চার্চ এই বিষয়ে দ্বিমত পোষন করেছিল। চার্চের অনেক সদস্য মতামত দেন যে নিকোলাস একজন দূর্বল শাসক ছিলেন এবং বলিশেভিকদের উত্থান প্রতিহত করতে ব্যর্থ হয়েছিলেন। একজন যাজক নির্দিষ্ট করে বলেন যে রাশিয়ান অর্থডক্স চার্চের নিয়মনুযায়ী একজন শহীদের ব্যক্তিগত কার্য়াবলী নয় বরং কোন কারণে তাকে হত্যা করা হয়েছে সেটাই বিবেচ্য বিষয়।
রাশিয়ার অভ্যন্তরে অবস্থিত রাশিয়ান অর্থডক্স চার্চ তাদের শহীদের স্বীকৃতি দিতে অস্বীকার করে কারণ খ্রীষ্ট ধর্মীয় কোন কারণে তাদেরকে হত্যা করা হয়নি। উভয় চার্চের যাজকরা এই মর্মে মতামত দিয়েছিলেন যে নিকোলাস একজন দূর্বল সম্রাট ছিলেন। তার অযোগ্যতা বিপ্লবের জন্ম দেয় যা পরবর্তিতে বহু নিরপরাধ মানুষের জীবনে দূর্ভোগ বয়ে আনে। তার নিজের, স্ত্রী ও সন্তান ও কর্মচারিদের মৃত্যুর জন্য তাকেও আংশিকভাবে দায়ি করা যায়।
জুল ভার্ন
জ্যুল গাব্রিয়্যাল ভ্যার্ন (Jules Gabriel Verne, ; ৮ই ফেব্রুয়ারি ১৮২৮ – ২৪শে মার্চ ১৯০৫) ছিলেন একজন ফরাসি ঔপন্যাসিক, কবি ও নাট্যকার। প্রকাশক পিয়্যার-জ্যুল এৎজেলের সঙ্গে জোট বাঁধার মধ্য দিয়ে তিনি কালজয়ী ভোয়াইয়াজ এক্সত্রাঅর্দিন্যার রচনা করেন, যা মূলত পৃথিবীর কেন্দ্রে যাত্রা (১৮৬৪), সমুদ্রের নীচে কুড়ি হাজার লিগ (১৮৭০) এবং আশি দিনে বিশ্বভ্রমণ (১৮৭২)-সহ একাধিক বেস্টসেলিং রোমাঞ্চকর আভিযানিক উপন্যাসের একটি সংকলন। তাঁর তথ্যসমৃদ্ধ উপন্যাসগুলো সাধারণত ১৯শ শতাব্দীর দ্বিতীয়ার্ধের প্রেক্ষিতে সেই সময়কার প্রযুক্তিগত অগ্রগতির বিষয়টি বিবেচনা করে রচিত।
ভ্যার্ন অসামান্য সব বিজ্ঞান কল্পকাহিনী রচনার জন্য বিখ্যাত। উড়োজাহাজ, রকেট কিংবা সাবমেরিনের বাস্তবিক ও ব্যবহারিক প্রয়োগের অনেক পূর্বেই তিনি মহাকাশ ভ্রমণ ও সমুদ্রের তলদেশে ভ্রমণের কল্পকাহিনী লিখেছিলেন। পৃথিবীতে আগাথা ক্রিস্টির পরেই তাঁর লেখা সবচেয়ে বেশি বিভিন্ন ভাষায় অনূদিত হয়েছে। তাঁর লেখা বেশ কিছু কাহিনী নিয়ে চলচ্চিত্র ও নাটকও নির্মিত হয়েছে।
জ্যুল ভ্যার্নের জন্ম ১৮২৮ সালে ফ্রান্সের পশ্চিমে বিস্কে উপসাগরের তীরে অবস্থিত নঁত নামের বন্দর শহরে। তাঁর বাবা পিয়ের ভ্যার্ন, এবং মা সোফি আলৎ দ্য লা ফুই। তাঁর শৈশব কাটে এখানকার বিদ্যালয়ে পড়াশোনা করে। তারা গ্রীষ্মকাল কাটাতেন নঁতের কাছেই ব্রে শহরে। সেখানে ভ্যার্ন ও তাঁর ভাই পল প্রায়ই এক ফ্রঁ দিয়ে এক দিনের জন্য নৌকা ভাড়া নিতেন। ভ্যার্নের মতে, নদীতে প্রচুর জলযানের চলাচলের দৃশ্য তাঁর কল্পনাশক্তির স্ফুরণ ঘটায়। ১২ বছর বয়সে জাহাজের কেবিনবয় হিসেবে কাজ নিয়ে বাড়ি থেকে পালাতে গিয়ে ধরা পড়ে মায়ের কাছে প্রতিজ্ঞা করেন এখন থেকে নিজের মনের মধ্যেই ঘুরে বেড়াবেন। বাবার ইচ্ছায় আইন বিষয়ে পড়াশোনা করে আইনজীবী হিসেবে কর্মজীবন শুরু করে বেশ প্রসার লাভ করেন। অভিযানপ্রিয় জ্যুল ভ্যার্ন খুব দ্রুত বিরক্ত হয়ে পড়েন এ পেশার প্রতি এবং ১৮৬৭ সালে আইন ব্যবসা ছেড়ে পাড়ি জমান আমেরিকায়।
সাহিত্যাঙ্গনে ভ্যার্নের প্রবেশ ঘটে মঞ্চনাটক লেখার মাধ্যমে। তাঁর লেখা মঞ্চনাটক বেশ জনপ্রিয়তা পায়। তার লেখা প্রথম বই বেলুনে পাঁচ সপ্তাহ অত্যন্ত অবাস্তব বলে কোন প্রকাশক ছাপতে রাজী না হওয়ায় তিনি রেগে গিয়ে এর পাণ্ডুলিপি আগুনে পুড়িয়ে ফেলার সময় তার স্ত্রীর হস্তক্ষেপে তা রক্ষা পায়। পরে এ বইটি প্রকাশিত হলে রাতারাতি প্রচন্ড জনপ্রিয়তা পায়। ব্যক্তিগত জীবনে প্রচণ্ড ঘরকুনো এই লেখক তার বাড়ীর চিলেকোঠায় বসেই লিখে গেছেন বিশ্বমাতানো সব কল্পবিজ্ঞান কাহিনী। তার সৃষ্ট চরিত্রগুলির মধ্যে ফিলিয়াস ফগ্‌, ক্যাপ্টেন নিমো, রোবার ও ক্যাপ্টেন হ্যাটেরাস উল্লেখযোগ্য। ১৮৫৭ সালের সিপাহী বিদ্রোহ ও নানা সাহেবের ইতিহাস আশ্রিত তার উপন্যাস টাইগার্স এন্ড ট্রেটস-এ অবিভক্ত ভারতবর্ষ ও বাংলাদেশের বিভিন্ন অঞ্চলের নিখুঁত বর্ণনা পাওয়া যায়। জুল ভার্ন মৃত্যুবরণ করেন ২৪ মার্চ ১৯০৫ আমেরিকায়।
সম্মাননা
ফ্রান্স সাহিত্য অ্যাকাডেমি তাকে "অর্ডার অব মেরিট" সম্মানে ভূষিত করে। জুল ভার্ন ইংল্যান্ড রয়াল অ্যাকাডেমির সম্মানসূচক সদস্যপদ লাভ করেন।
উপন্যাস
থাম্ব|"বিশ্বের শেষ প্রান্তে বাতিঘর" জুলস ভার্নের সাহিত্য পর্যায়ের অন্যতম সেরা উপন্যাস হিসেবে বিবেচিত হয়। thumb
বহিঃসংযোগ
Bibliography Sources Biography Reviews Misc
বব ব্যাকল্যান্ড
রবার্ট লুইস ব্যাকল্যাণ্ড (জন্ম: আগস্ট ১৪, ১৯৪৯) হলেন একজন মার্কিন পেশাদার কুস্তিগীর। তিনি গত ৩০ বছর যাবত পেশাদার কুস্তিগীরদের ম্যানেজারের দায়িত্ব পালন করে আসছেন। তিনি ওয়ার্ল্ড ওয়াইড রেসলিং ফেডারেশন/ওয়ার্ল্ড রেসলিং ফেডারেশন (ডাব্লিউডাব্লিউডাব্লিউএফ/ডাব্লিউডাব্লিউএফ) এ তার কর্মের জন্য অধিক পরিচিত, পরবর্তীতে সেটি ওয়ার্ল্ড রেসলিং এন্টারটেইনমেন্ট নামে নামকরণ করা হয় যেটি বর্তমানে সহজভাবে ডাব্লিউডাব্লিউই বলা হয়। তিনি ডাব্লিউডাব্লিউইতে দুই বারের ডাব্লিউডাব্লিউডাব্লিউএফ/ডাব্লিউডাব্লিউএফ হেভিওয়েট চ্যাম্পিয়ন/ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়ন। ব্যাকল্যাণ্ডের প্রথম রাজত্ব ডাব্লিউডাব্লিউইর ইতিহাসে উক্ত চ্যাম্পিয়নশিপটির জন্য দ্বিতীয় সর্বোচ্চ দিনের রাজত্ব (ব্রুনো স্যামমার্টিনো সবচেয়ে বেশি ২৮০৩ দিন উক্ত চ্যাম্পিয়নটিতে রাজত্ব করেছেন)। তিনি ২০১৩ সালে ডাব্লিউডাব্লিউই হোল অফ ফেমে অন্তর্ভুক্ত হন।
নিম ওলাঁপিক
নিম ওলাঁপিক (শুধুমাত্র নিম নামেও পরিচিত) হচ্ছে নিম ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৩৭ সালে প্রতিষ্ঠিত হয়েছে। নিম ওলাঁপিক তাদের সকল হোম ম্যাচ নিমের স্তাদ দে কোস্তিয়ে-এ খেলে থাকে; যার ধারণক্ষমতা হচ্ছে ১৮,৪৮২। বর্তমানে এই ক্লাবের ম্যানেজারের দায়িত্ব পালন করছেন জেরোম আর্পিনোঁ এবং সভাপতির দায়িত্ব পালন করছেন রানি আসাফ। ফরাসি রক্ষণভাগের খেলোয়াড় অতোঁনি ব্রিয়াসো এই ক্লাবের অধিনায়কের দায়িত্ব পালন করছেন।
এপর্যন্ত নিম ওলাঁপিক ১টি লীগ ২ এবং ২টি শম্পিওনাত ন্যাশনালের শিরোপা জয়লাভ করেছে।
বিবিধ
আল্ট্রাসের বৃহত্তম দল, গ্ল্যাডিয়েটার্স নিম ১৯৯১ সালে প্রতিষ্ঠিত হয়েছিল। নিম ওলাঁপিকের প্রতিটি হোম ম্যাচ শুরুর পূর্বে জর্জেস বিজেটের অপেরা "কারম্যান"-এর একটি সুর বাজানো হয়ে থাকে। নিমের পার্শ্ববর্তী শহর মোঁপালিয়ের সাথে দীর্ঘদিনের এক প্রতিদ্বন্দ্বিতা রয়েছে, যা উভয় স্থানের ফুটবল ক্লাবের মধ্যেও বিস্তৃত।
দ্য লাইফস্টাইল
দ্য লাইফস্টাইল হ'ল মার্কিন যুক্তরাষ্ট্রের সুইংগিং সম্পর্কে একটি মার্কিন তথ্যচিত্র।
ক্লোজ এনকাউন্টার্স অব দা থার্ড কাইন্ড
ক্লোজ এনকাউন্টার্‌স অফ দ্য থার্ড কাইন্ড (ইংরেজি ভাষায়: Close Encounters of the Third Kind) স্টিভেন স্পিলবার্গ পরিচালিত বিজ্ঞান কল্পকাহিনীমূলক চলচ্চিত্র যা ১৯৭৭ সালে মুক্তি পায়। এতে রয় নেরি নামের এক মার্কিন ইলেকট্রিক্যাল লাইনম্যানের ইউএফও-র সাথে ক্লোজ এনকাউন্টার এবং ইউএফও আচ্ছন্নতার গল্প চিত্রায়িত হয়েছে। যুক্তরাষ্ট্রের বিজ্ঞানী ও সরকারি কর্মকর্তাদের সম্পৃক্ততা ছবিটিতে নতুন মাত্রা যোগ করেছে।
স্পিলবার্গের ছোটবেলা থেকেই ক্লোজ এনকাউন্টার ছবির পরিকল্পনার কাজ শুরু হয়েছিলো। অনেকেই এর স্বপ্ন দেখেছেন। স্পিলবার্গ এসে সেটাই পূর্ণ করেছেন। ১৯৭৩ সালের স্পিলবার্গ কলাম্বিয়া পিকচার্স এর সাথে একটি কল্পবিজ্ঞান সিনেমা নির্মাণের চুক্তি করেন। চিত্রনাট্য রচনায় স্পিলবার্গের পাশাপাশি অংশ নিয়েছেন পল শ্রাডার, জন হিল, ডেভিড জিলার, হ্যাল বরউড, ম্যাথিউ রবিন্স এবং জেরি বেলসন। শেষে অবশ্যই চিত্রনাট্য রচনার পুরো ক্রেডিট স্পিলবার্গকে একাই দেয়া হয়েছে।
মেহমন্দ
মেহমন্দ (Mehmand) ভারতের ছত্তিসগড় রাজ্যের বিলাসপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মেহমন্দ শহরের জনসংখ্যা হল ৫৭৬৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৩৯%। সারা ভারতের সাক্ষরতার হার ৫৯.৫%, তার চাইতে মেহমন্দ এর সাক্ষরতার হার কম।
নাটোর মহিলা কলেজ
নাটোর মহিলা কলেজ রাজশাহী বিভাগের নাটোর জেলার একটি শিক্ষাপ্রতিষ্ঠান। এখানে উচ্চ মাধ্যমিক এবং স্নাতক পাশ কোর্স করানো হয়। নাটোর শহরের বনবেল ঘড়িয়ায় অবস্থিত এই কলেজটি।
মেট্রো-গোল্ডউইন-মেয়ার
মেট্রো-গোল্ডউইন-মেয়ার, ইনকরপোরেটেড মার্কিন যুক্তরাষ্ট্রের একটি চলচ্চিত্র কোম্পানি। বিশ্বের অন্যতম প্রাচীন চলচ্চিত্র ষ্টুডিও।
প্রতিষ্ঠা
মার্কাস লোউ যখন মেট্রো পিকচার, গোল্ডউইন পিকচারস এবং লুই বি মায়ার পিকচারের নিয়ন্ত্রণ অর্জন করেছিলেন তখন ১৯২৪ সালে ত্রয়ের সমন্বয়ে এমজিএম প্রতিষ্ঠিত হয়েছিল।
'ফাগ্স-পা-ব্দে-ছেন-র্দো-র্জে
thumb|'ফাগ্স-পা-ব্দে-ছেন-র্দো-র্জে 'ফাগ্স-পা-ব্দে-ছেন-র্দো-র্জে (১৪৩৯-১৪৮৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম 'ফাগ্স-পা-ল্হা  উপাধিধারী বৌদ্ধ লামা ছিলেন।
পরিবার
'ফাগ্স-পা-ব্দে-ছেন-র্দো-র্জে ১৪৩৯ খ্রিষ্টাব্দে তিব্বতের র্নো-পা নামক স্থানে জন্মগ্রহণ করেন। তার পিতা কু-ছোর-র্তোগ্স-ল্দান-সাংস-র্গ্যাস-দ্পাল  একজন বিখ্যাত বৌদ্ধ সাধক ছিলেন। তার মাতার নাম ছিল সাংস-র্গ্যাস-ম্ত্শো-মো । তার ভ্রাতার নাম ছিল দ্রুং-পা-'জাম-দ্ব্যাংস-গ্ঝোন-নু । 'ফাগ্স-পা-ব্দে-ছেন-র্দো-র্জের ছয় বছর বয়সে তার পিতার মৃত্যু হয় এবং পনেরো বছর বয়সে তার মাতার মৃত্যু হয়।
শিক্ষা
আট বছর বয়সে সেম্স-পা-ছেন-পো-ছোস-'ফাগ্স নামক বৌদ্ধ ভিক্ষু তাকে শিক্ষার্থীর শপথ প্রদান করেন। তিনি বহু বিখ্যাত পণ্ডিতের নিকট শিক্ষালাভ করেন। এঁদের মধ্যে উল্লেখযোগ্য ছিলেন ব্র্ত্সোন-'গ্রুস-'বুম, র্গ্যাল-স্রাস-শার-লুং-পা , ছোস-র্জে-রোং-স্তোন-ব্লো-ব্জাং-গ্রাগ্স-পা , গ্রাগ্স-পা-ব্জাং-পো প্রভৃতি। ব্লো-গ্রোস-ছোস-স্ক্যোং  নামক পঞ্চম দ্গা'-ল্দান-খ্রি-পার নিকট তিনি গুহ্যসমাজতন্ত্র সম্বন্ধে শিক্ষালাভ করেন। ১৪৬৬ খ্রিষ্টাব্দে ছোস-ক্যি-র্গ্যাল-ম্ত্শান  নামক ষষ্ঠ দ্গা'-ল্দান-খ্রি-পা তাকে ভিক্ষুর শপথ প্রদান করেন।
কৃতিত্ব
'ফাগ্স-পা-ব্দে-ছেন-র্দো-র্জে বেশ কয়েকটি বৌদ্ধবিহার স্থাপন করেন। তার মধ্যে উল্লেখযোগ্য বৌদ্ধবিহার হল ব্ক্রা-শিস-ছোস-লুং, ফান-ব্দে , ন্যি-জ্লা-থাং , ন্যি-মা-গ্লিং , দ্পাগ-ম্দা'-ব্সাম-গ্রুব-গ্লিং , ক্রাং-গ্নাস-স্গোর , 'ফ্রাং-খা-গ্দোং , থাং-গ্র্বা-ব্যাং-ছুব-গ্লিং , জ্লা-বা-থাং , দে-মো-ব্লো-গ্সাল-গ্লিং , র্গু-ব্ক্রা-শিস-স্গাং , কা-নাম-দ্গোন-র্ন্যিং , স্পো-স্তোদ-স্গাং-নাগ-স্গাং , স্পো-বো-ছু-ম্দো , থেগ-ছেন-ব্যাম্স-পা-গ্লিং , ল্হো-ছোস-খ্রি-থাং , র্গ্যু-রি-বো-ছে , ব্দে-স্ক্যিদ-ন্যিমা-গ্লিং প্রভৃতি। এই সব বৌদ্ধবিহারে তিনি অসংখ্য মূর্তি প্রতিষ্ঠাও করেছিলেন। 'ফাগ্স-পা-ব্দে-ছেন-র্দো-র্জে বেশ কিছু গ্রন্থ রচনা করেন, যার মধ্যে উল্লেখযোগ্য হল ব্দে-ম্ছোগ-স্ন্যান-ব্র্গ্যুদ-ক্যি-দ্ক্যিল-খোর-জিন-ব্রিস-ছে-ছুং  এবং স্প্যি-দোন-ব্লো-গ্সাল-ম্গুল-র্গ্যান  নামক চক্রসম্বর তন্ত্রের ওপর রচিত তার দুইটি গ্রন্থ। দ্পাল-ল্দান-ম্ছোগ-গ্রুব  নামক প্রথম ঝি-বা-ল্হা  এবং গ্রুব-থোব-সাংস-র্গ্যাস-দ্পাল-'ব্যোর  নামক প্রথম ল্চাগ্স-রা-স্প্রুল-স্কু  উপাধিধারী লামা তার অন্যতম প্রধান শিষ্য ছিলেন।
নারায়ণগঞ্জ-২
নারায়ণগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নারায়ণগঞ্জ জেলায় অবস্থিত জাতীয় সংসদের ২০৫নং আসন।
সীমানা
নারায়ণগঞ্জ-২ আসনটি নারায়ণগঞ্জ জেলার আড়াইহাজার উপজেলার দুইটি পৌরসভা ও দশটি ইউনিয়ন নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নজরুল ইসলাম বাবু বিনা প্রতিদ্বন্দ্বিতায় নির্বাচিত হন।
লোরেনৎসো ইনসিনিয়ে
লোরেনৎসো ইনসিনিয়ে (Lorenzo Insigne, ; জন্ম: ৪ জুন ১৯৯১) হলেন একজন ইতালীয় পেশাদার ফুটবল খেলোয়াড়। তিনি বর্তমানে এম এল এস ক্লাব টরন্টো এফ সি এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১০ সালে, ইনসিনিয়ে ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইতালির বয়সভিত্তিক দলের হয়ে খেলার পর, তিনি ২০১২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪০ ম্যাচে ৭টি গোল করেছেন। তিনি ইতালির হয়ে এপর্যন্ত ১টি ফিফা বিশ্বকাপ (২০১৪) এবং ১টি উয়েফা ইউরোপীয় চ্যাম্পিয়নশিপে (২০১৬) অংশগ্রহণ করেছেন।
ব্যক্তিগতভাবে, ইনসিনিয়ে বেশ কিছু পুরস্কার জয়লাভ করেছেন, যার মধ্যে ২০১২ সালে সেরিয়ে বি-এর বর্ষসেরা ফুটবলারের এবং কোপ্পা ইতালিয়া শীর্ষ গোলদাতার পুরস্কার জয় অন্যতম। দলগতভাবে, ইনসিনিয়ে এপর্যন্ত ৪টি শিরোপা জয়লাভ করেছেন, যার মধ্যে ১টি পেস্কারার হয়ে এবং ৩টি নাপোলির হয়ে জয়লাভ করেছেন।
প্রারম্ভিক জীবন
লোরেনৎসো ইনসিনিয়ে ১৯৯১ সালের ৪ঠা জুন তারিখে ইতালির নাপোলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
কীনু গিল
কানদীপ কীনু গিল (জন্ম 8 জুলাই ১৯৯০) হলেন হংকং এর একজন মহিলা ক্রিকেটার। তিনি একজন অলরাউন্ডার এবং পার্শ্ব অধিনায়ক৷ তিনি কোউলুন ক্রিকেট ক্লাব থেকে একজন মহিলা ক্রিকেটার হিসাবে দেশীয় ক্রিকেট খেলেছেন।
খেলোয়াড়ি জীবন
গিল হংকংয়ের হয়ে পাকিস্তানের বিপক্ষে প্রথম ম্যাচ খেলেছিল। ২০০৭ সালে মালেশিয়া এশিয়ান ক্রিকেট কাউন্সিলে মালয়েশিয়ায় ৩০-ওভারের টুর্নামেন্টে নেপালের বিপক্ষে ম্যাচে গিল সর্বোচ্চ ৪১ বলে ১০ রান করেছিলেন,সেই ম্যাচে হংকং কেবল ৩১ রান করেছিল এবং ৭ উইকেটে হারিয়েছিল। ২০০৭ সালের অক্টোবরে গিলকে ১৭ বছর বয়সে হংকং দলের সহ-অধিনায়ক মনোনীত করা হয়। ২০০৮ সালের এশিয়ান ক্রিকেট কাউন্সিল অনূর্ধ্ব -১৯-এর মহিলা চ্যাম্পিয়নশিপ ম্যাচে গিল সংযুক্ত আরব আমিরাতের বিপক্ষ ম্যাচে ৪.৩ ওভারে ৩ রানে পাঁচ উইকেট নিয়েছিল৷ সংযুক্ত আরব আমিরাত ৬০ রানে আউট হয়ে যায় এবং গিল তারপরে ২২ বলে ২৮ রান করেন।  তিনি হেরে যাওয়া দলে থাকা সত্ত্বেও ২০০৯ সালের পাকিস্তানের বিপক্ষ ম্যাচে তিনি পাকিস্তানকে হারিয়েছিলেন। ম্যাচটিতে গিল ২/১৮ নিয়েছিলেন এবং ৭৫ রান করেছিলেন। ২০১০/১১ মৌসুমে, একটি ইনিংসে গিল ২০১* রান করেছিলেন৷ ২০১৬ সালের হিসাবে হংকংয়ের ম্যাচগুলিতে মাত্র ৪ জন মহিলা ডাবল সেঞ্চুরি করেছেন।
২০১২ সালে নতুন যোগ্যতার নিয়মের প্রতিবাদে গিল এবং কনি ওং আর-ইয়ান ২০১২ সালে এশিয়ান ক্রিকেট কাউন্সিল মহিলা টি-টোয়েন্টি এশিয়া কাপের জন্য হংকংয়ের দল থেকে সরে এসেছিলেন৷ তাদের দুইজনকেই পরবর্তীকালে এক বছরের জন্য খেলা নিষিদ্ধ করা হয়। তার সাসপেনশনের ফলে গিল ২০১৪ এশিয়ান গেমসের বাছাই টুর্নামেন্টটিতে বাদ পরেছিলেন৷ গিলের প্রধান টুর্নামেন্টে হংকংয়ের জন্য গিল খেলেছেন; চীনের বিপক্ষে প্রথম গ্রুপের ম্যাচে তিনি ৪৫* রান করেছেন।এবং দ্বিতীয় গ্রুপের ম্যাচে তিনি শীর্ষে ৩৩ রান করেন। শ্রীলঙ্কার বিপক্ষে কোয়ার্টার-ফাইনাল ম্যাচে গিল আবারো ১৬ রানের জুটি গড়েন এবং হংকং করে মাত্র ৬৭ রান করে৷  ২০১০ সালের ২০১০ এশিয়ান গেমসের পূর্বে তিনি হংকংয়ের জন্য খেলেন।
ইয়র্কশায়ার কাউন্টি ক্রিকেট ক্লাব
ইয়র্কশায়ার কাউন্টি ক্রিকেট ক্লাব (বা, ইয়র্কশায়ার ভাইকিংস) ইংল্যান্ডের ইয়র্কশায়ারে অবস্থিত একটি প্রথম-শ্রেণীর ক্রিকেট ক্লাব। দলটি তাদের অধিকাংশ ক্রিকেট খেলা পশ্চিম ইয়র্কশায়ারের লিডসের হেডিংলিতে অবস্থিত হেডিংলি স্টেডিয়ামে খেলে থাকে। এছাড়াও কিছু খেলা উত্তর ইয়র্কশায়ারের স্কারবোরা এলাকার নর্থ মেরিন রোডের পার্শ্ববর্তী মাঠে অংশ নেয়।
ইংল্যান্ডের আঠারোটি ইংরেজ প্রথম-শ্রেণীর কাউন্টির অন্যতম ইয়র্কশায়ারের প্রতিনিধিত্বকারী দল এটি। ইংরেজ ক্রিকেটের ইতিহাসে সর্বাপেক্ষা সফলতম দল হিসেবে ইয়র্কশায়ার এ পর্যন্ত ৩২বার কাউন্টি চ্যাম্পিয়নশীপের শিরোপা লাভ করেছে। তন্মধ্যে একবার যৌথভাবে শিরোপা ভাগাভাগি করে নেয়। সাম্প্রতিককালে ২০১৪ সালের চ্যাম্পিয়নশীপের শিরোপা পেয়েছে যা ২০০১ সালের পর প্রথম। বর্তমানে ইয়র্কশায়ার দল কাউন্টি চ্যাম্পিয়নশীপে প্রথম বিভাগে খেলছে। ক্লাবের সীমিত ওভারে দল হচ্ছে - ইয়র্কশায়ার ভাইকিংস (সাবেক ইয়র্কশায়ার কার্নেগি ও ইয়র্কশায়ার ফোনিক্স)। ২০১৪ সালে প্রধান পৃষ্ঠপোষক মাজারসের সাথে চুক্তিবদ্ধতার কারণে দলের পোশাক হচ্ছে গোলাপী, কালো ও হলুদ রঙের।
ইতিহাস
১৭৫১ সালে ইয়র্কশায়ারের শেফিল্ডে প্রথমবারের মতো স্থানীয় খেলা অনুষ্ঠিত হয়েছিল বলে জানা যায়। ৫ আগস্ট, সোমবার উত্তর ইয়র্কশায়ারের রিচমন্ডে ডিউক অব ক্লিভল্যান্ড একাদশ বনাম আর্ল অব নর্দাম্বারল্যান্ড একাদশের মধ্যে অনুষ্ঠিত হয়। উভয় দলই ইংল্যান্ডের ডারহামে একটি খেলায় অংশ নিয়েছিল।
৭ মার্চ, ১৮৬১ তারিখে শেফিল্ডের অ্যাডেল্ফি হোটেলে ইয়র্কশায়ার কাউন্টির খেলা পরিচালনার জন্য তহবিল সংগ্রহ কমিটির এক সভা অনুষ্ঠিত হয়। ব্রামল লেন গ্রাউন্ডের পরিচালনা কমিটি কর্তৃক ঐ কমিটি গঠিত হয়েছিল। ক্লাবগুলোর প্রতিনিধিরা স্বেচ্ছায় £১ তহবিলে দান করেন। ঐ সময়ে বেশকিছুসংখ্যক ক্রিকেটারের ক্রীড়াশৈলী আশাপ্রদ ছিল ও কাউন্টি দলটি ইংল্যান্ডের সর্বাপেক্ষা শক্তিশালী দলগুলোর অন্যতম ছিল। ৮ জানুয়ারি, ১৮৬৩ তারিখ ইয়র্কশায়ার কাউন্টি ক্রিকেট ক্লাব প্রতিষ্ঠিত হয়। দলের সদস্য অগণিত ছিল ও চাঁদার হার সর্বনিম্ন ১০ শিলিং থেকে ৬ পেনি পর্যন্ত নির্ধারিত ছিল।
রবীনা ট্যান্ডন
রবীনা ট্যান্ডন (জন্ম: ২৬ অক্টোবর ১৯৭৪) একজন ভারতীয় অভিনেত্রী, প্রযোজক, এবং প্রাক্তন মডেল। তিনি প্রাথমিকভাবে বলিউড চলচ্চিত্রে কাজ করেছেন, যদিও তিনি কয়েকটি তেলুগু, তামিল, কন্নড় ও বাংলা চলচ্চিত্রেও অভিনয় করেন। ২০২৩ সালে তিনি পদ্মশ্রী পুরস্কার লাভ করেন।
রবীনা ট্যান্ডন তার অভিনয় জীবন শুরু করেন পাত্থর কে ফুল (১৯৯১) দিয়ে, এবং এই অভিনয়ের জন্য ফিল্মফেয়ার পুরস্কার অর্জন করেন। ১৯৯০-এর দশকে তিনি বেশ কয়েকটি বাণিজ্যিক ভাবে সফল চলচিত্রে অভিনয় করেন - যার মধ্যে দিলওয়ালে (১৯৯৪), মোহরা (১৯৯৪), খিলাড়িওঁ কা খিলাড়ি (১৯৯৬) এবং জিদ্দী (১৯৯৭) অন্যতম।
প্রারম্ভিক জীবন
ট্যান্ডন ১৯৭৪ সালের ২৬শে অক্টোবর বোম্বে (বর্তমান মুম্বই) শহরে জন্মগ্রহণ করেন। তার পিতা রবি ট্যান্ডন ও মাতা বীণা ট্যান্ডন। তিনি জুহুর জম্নাবাঈ নার্সি স্কুল ও মিথিবাঈ কলেজে পড়াশোনা করেন। তিনি এই কলেজে স্নাতক প্রথম ও দ্বিতীয় বর্ষে অধ্যয়ন করেন, কিন্তু পরে অভিনয় শুরু করার পর তিনি আর স্নাতক সম্পন্ন করতে পারেননি। জেনেসিস পিআরে ইন্টার্ন থাকাকালীন তিনি তার প্রথম চলচ্চিত্রের প্রস্তাব পান এবং তিনি তা গ্রহণ করেন।
কর্মজীবন
রবীনা ট্যান্ডনের পাত্থর কে ফুল (১৯৯১) দিয়ে তার অভিনয় জীবন শুরু করেন। ছবিটি বক্স অফিসে হিট হয় এবং এই অভিনয়ের জন্য তিনি লাক্স বর্ষসেরা নতুন মুখ হিসেবে ফিল্মফেয়ার পুরস্কার অর্জন করেন। পরের বছর তার অভিনীত মোহরা, দিলওয়ালে, ও লাডলা চলচ্চিত্রগুলো বক্স অফিসে হিট হয়। তৃতীয় চলচ্চিত্রটির জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। মোহরা ও লাডলা যথাক্রমে ১৯৯৪ সালের দ্বিতীয় ও সপ্তম সর্বোচ্চ আয়কারী চলচ্চিত্র। এই বছরে তার অভিনীত অন্য চলচ্চিত্রগুলো হল লোমহর্ষক ইমতিহান এবং কাল্ট হাস্যরসাত্মক আন্দাজ আপনা আপনা। ১৯৯৫ সালে শাহরুখ খানের বিপরীতে তার অভিনীত জমানা দিওয়ানা বক্স অফিসে ব্যর্থ হয়।
খিলাড়িওঁ কা খিলাড়ি (১৯৯৬) এবং জিদ্দী (১৯৯৭) চলচ্চিত্র দিয়ে তিনি পুনরায় সফলতা অর্জন করেন। দুটি ছবিই স্ব স্ব বছরে ব্যবসাসফল হয়। তিনি ১৯৯৭ সালে গোলাম-ই-মুস্তাফা চলচ্চিত্রে তার অভিনয়ের জন্য প্রশংসিত হন এবং ছবিটিও ব্যবসাসফল হয়। ১৯৯৮ সালে ট্যান্ডন অভিনীত আটটি চলচ্চিত্র মুক্তি পায়। অমিতাভ বচ্চন ও গোবিন্দের সাথে তার অভিনীত বড়ে মিয়াঁ ছোটে মিয়াঁ ছবিটি সেই বছরের দ্বিতীয় সর্বোচ্চ আয়কারী চলচ্চিত্র ছিল। ট্যান্ডন ১৯৯৮ সালের সর্বোচ্চ আয়কারী কুচ কুচ হোতা হ্যায় চলচ্চিত্রে দ্বিতীয় মুখ্য অভিনেত্রী চরিত্রে কাজের প্রস্তাব পেয়েছিলেন, কিন্তু তিনি কাজটি ফিরিয়ে দেন। এই বছরে তার অন্যান্য চলচ্চিত্রের মধ্যে ঘরওয়ালি বাহারওয়ালি গড়পড়তার নিচে ব্যবসা করে এবং বিনাশক, পরদেশি বাবু ও আন্টি নাম্বার ওয়ান বাণিজ্যিকভাবে ব্যর্থ হয়।
১৯৯৯ সালে ট্যান্ডন উপেন্দ্রর বিপরীতে কন্নড় ভাষার মনস্তাত্ত্বিক লোমহর্ষক চলচ্চিত্র উপেন্দ্র-এ অভিনয় করেন। একই বছর তিনি গোবিন্দর বিপরীতে বক্স অফিসে সুপারহিট আনাড়ি নাম্বার ওয়ান-এ অভিনয় করেন এবং শূল চলচ্চিত্রে তার অভিনয়ের জন্য প্রশংসিত হন।
২০০০-এর দশকে ট্যান্ডন আরও পেশাদার হয়ে ওঠেন এবং আর্ট ফিল্ম পরিচালক ও বাস্তবতাবাদী চলচ্চিত্রে কাজ শুরু করেন। তিনি এই সময়ে বুলন্দি (২০০০) ও অক্ষ (২০০১) চলচ্চিত্রে অভিনয় করে প্রশংসিত হন। রাকেশ ওমপ্রকাশ মেহরার অক্ষ চলচ্চিত্রে অভিনয় করে তিনি ফিল্মফেয়ার বিশেষ পুরস্কারসহ একাধিক পুরস্কার অর্জন করেন।
২০০১ সালে তিনি কল্পনা লাজমি পরিচালিত নাট্যধর্মী দমন ছবিতে একজন নির্যাতনকারী স্বামী আঘাতে জর্জরিত স্ত্রী চরিত্রে অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। সমালোচক ও দর্শক এই চলচ্চিত্রে তার কাজে বিস্মিত হন এবং তার এই কাজের প্রশংসা করেন। সমালোচক তরণ আদর্শ বলেন, "রবীনা ট্যান্ডন একজন আঘাতে জর্জরিত স্ত্রীর ভূমিকার বিশ্বাসযোগ্য চিত্রায়ন দেখিয়েছেন এবং সম্মানের সাথে তা করে গেছেন। তিনি তার অঙ্গভঙ্গির মধ্য দিয়ে যে করুণ রস প্রদর্শন করেছেন তা আপনাকে বুঝাতে সক্ষম হবে যে তিনি একজন যথাসর্বস্ব অভিনয়শিল্পী।"
ব্যক্তিগত জীবন
থাম্ব|200px|ডান|২০১৮ সালে দশেরায় দুই কন্যার সাথে রবীনা। ট্যান্ডন একক মাতা হিসেবে ১৯৯৫ সালে পূজা ও ছায়া নামে যথাক্রমে ১১ ও ৮ বছর বয়সী দুটি মেয়েকে দত্তক নেন। তারা দুজন রবীনার সাথে ২০০২ সালে ফারুক শেখের সঞ্চালনায় জি টিভির জিনা ইসি কা নাম হ্যায় অনুষ্ঠানে অংশগ্রহণ করেছিলেন।
স্টাম্পড (২০০৩) চলচ্চিত্রের নির্মাণকালে তিনি চলচ্চিত্র পরিবেশক অলিন তান্ডানির সাথে প্রেমের সম্পর্কে জড়ান। ২০০৩ সালের নভেম্বরে তাদের বাগদানের ঘোষণা দেওয়া হয় এবং ২০০৪ সালের ফেব্রুয়ারি মাসে রাজস্তানের উদয়পুরের জগ মন্দির প্রসাদে পাঞ্জাবি রীতি অনুযায়ী তারা বিবাহ বন্ধনে আবদ্ধ হয়। ২০০৫ সালের ১৬ মার্চ ট্যান্ডের প্রথম কন্যা রাশার জন্ম হয়। দুই বছর পরে ২০০৮ সালের ১২ জুলাই তাদের পুত্র রণবীর বর্ধনের জন্ম হয়।
বাধাই দো
পটভূমি
"শার্দুল ঠাকুর " একজন পুলিশ অফিসার, যার বিধবা মা তার বিয়ে নিয়ে চিন্তিত। অন্যদিকে, "সুমন সিং" ওরফে "সুমি" একজন "শারীরিক শিক্ষার" "শিক্ষক" | যিনি একজন লেসবিয়ান | "ডেটিং অ্যাপে" একজন ব্যক্তির সাথে দেখা করেন। "অ্যাপের" ব্যক্তিটি "সুমিকে" একটি " ক্যাফেতে" তার সাথে দেখা করার জন্য অনুরোধ করে যার জন্য সে সম্মত হয়। " ক্যাফেতে" পৌঁছে "সুমি" বুঝতে পারে এতদিন একটা ছেলের সাথে গল্প করছিল। ভয়ে "সুমি" সেই জায়গা ছেড়ে চলে যায় কিন্তু ছেলেটি তাকে অনুসরণ করতে থাকে এবং তার যৌন প্রবৃত্তি সম্পর্কে তাকে হুমকি দিতে থাকে। তার ব্ল্যাকমেইলে বিরক্ত হয়ে "সুমি "একটি মহিলা থানায় কর্মরত "শার্দুলকে" জানায়। "শার্দুল" "সুমির" সাথে দেখা করে এবং তাকে জানায় যে ডেটিং অ্যাপ থেকে ছেলেটিকে সতর্ক করা হয়েছে। তিনি সঙ্গে সঙ্গে "সুমিকে" বিয়ে করতে বলেন, তিনি নিজেই সমকামী । তিনি তাকে বিয়ে করতে চান শুধুমাত্র তাদের পরিবারের চাপ থেকে মুক্তি পেতে। "সুমি" চুক্তি মেনে নেয় এবং তারা উভয়ে বিয়ে করে।
তারা হানিমুনে যায় যেখানে "শার্দুল" তার প্রেমিক "কবিরকে" "সুমির" সাথে পরিচয় করিয়ে দেয়। তাদের উভয়ের মধ্যে একটি ভাল বন্ধন দেখে তিনি খুশি হন। "ট্রিপ" থেকে ফেরার পর "শার্দুল" ও "সুমি" পুলিশ কোয়ার্টারে চলে যায়। পরে "সুমি" "রিমঝিমের" সাথে পরিচিত হয় যে একটি "হাসপাতালে" কাজ করে। তারা একটি "ডেটে" বেড়াতে যায়, যেখানে "রিমঝিম" " লেসবিয়ান" হওয়ার জন্য তার পরিবারের দ্বারা প্রত্যাখ্যাত হওয়ার বিষয়ে মুখ খোলেন। তারা অবিলম্বে একটি সম্পর্ক শুরু করে এবং অবশেষে একে অপরের জন্য পড়ে। অবশেষে, "রিমঝিম" সুমির ঘরে চলে যায়। "শার্দুলের" "ঊর্ধ্বতনের" স্ত্রী "রিমঝিম" সম্পর্কে তাদের প্রশ্ন করলে তারা এই বলে উড়িয়ে দেয় যে সে তাদের কাজিন।
এদিকে, "শার্দুল" জানতে পারে যে "কবির" তার সাথে সময় কাটাচ্ছে এবং সত্যিই তাকে ভালবাসে না। তিনি বিধ্বস্ত বোধ করেন এবং দিন কেটে যায় যখন তিনি অবশেষে "গুরু নারায়ণকে" খুঁজে পান, একজন অদ্ভুত "আইনজীবী" (তার সঠিক যৌনতা অস্পষ্ট এবং পুরো সিনেমা জুড়ে ব্যাখ্যার )। তিনি অবিলম্বে "শার্দুলকে" পছন্দ করেন যখন "শার্দুল" একটি "সমকামী" বিয়ের সময় ভিড় নিয়ন্ত্রণ করছে। তারা দুজনেই একে অপরকে পছন্দ করে এবং শীঘ্রই "ডেটিং" শুরু করে, নৈমিত্তিক ফ্লার্টেশনের সময়কালের পরে।
পরে "শার্দুল" ও "সুমি" উৎসবে "শার্দুলের" বাড়িতে যায়। তাকে এখনও গর্ভবতী না হওয়ার বিষয়ে জিজ্ঞাসা করা হলে, "শার্দুল" তাদের বলে যে "সুমির" তার প্রজনন ট্র্যাক্টে কিছু সমস্যা রয়েছে। তারা একটি চেকআপে যায় কিন্তু ফলাফল স্বাভাবিক হয়। "শার্দুলের" "মা" তাদের "শারীরিক সম্পর্ক" নিশ্চিত করতে তাদের "কোয়ার্টারে" চলে যায়। এ কথা বলার সময় "সুমি" তার শাশুড়িকে বলে যে "শার্দুল" "বাবা" হওয়ার উপযুক্ত নয়। এই কথা শুনে, "শার্দুল" এবং "সুমির" পরিবার তাদের একটি বাচ্চা দত্তক নেওয়ার পরামর্শ দেয় যার জন্য "সুমি" খুব খুশি বোধ করে কারণ এটি তার স্বপ্ন ছিল। তার কাজ শেষ করে, "শার্দুলের" মা তার বাড়ির উদ্দেশ্যে রওনা দেয় কিন্তু ফিরে আসে কারণ সে "ট্রেন" মিস করে শুধুমাত্র "সুমি" এবং "রিমঝিমকে" ঘনিষ্ঠ হতে দেখতে। সে বিষয়টি উভয় পরিবারকে জানায় এবং এটি জেনে "শার্দুল" "সুমিকে" তার যৌন পরিচয় প্রকাশ না করতে বলে। "সুমির" "পরিবার" তাকে এমন হওয়ার জন্য উপদেশ দেয় যখন "শার্দুলের" পরিবার লেসবিয়ান হওয়ার কারণে "সুমির" উপর ক্ষিপ্ত হয়। "শার্দুল" তখন সংহতি প্রদর্শনে তার পরিবারের কাছে স্বীকার করে যে সে সমকামী। "শার্দুল" খুব আনন্দের সাথে "সুমির" সাথে যা শেয়ার করে তা তার "মা" মেনে নেয়।
"সুমি" এবং "শার্দুল" "বিবাহবিচ্ছেদের" সিদ্ধান্ত নেয় কিন্তু "শার্দুল" একটি বার্তা পায় যে তাদের দত্তক নেওয়ার আবেদন গৃহীত হয়েছে এবং "সুমিকে" তা জানিয়ে দেয়। তারা "বিবাহবিচ্ছেদের" ধারণা থেকে সরে যায় এবং একটি "শিশু কে" দত্তক নেওয়ার এবং তারা যেভাবে চেয়েছিল সেভাবে জীবনযাপন করার সিদ্ধান্ত নেয়, এইভাবে "ল্যাভেন্ডার" বিবাহ পুনরুদ্ধার করে।
এক বছর পরে, "শার্দুল" এবং "সুমি" একটি শিশুকে "দত্তক" নেয় এবং একটি "দত্তক" গ্রহণের আচার পালন করে যাতে "রিমঝিমও" অংশগ্রহণ করে কারণ "সুমি" এবং "রিমঝিম" শিশুটির বাবা-মা হতে চলেছে। "শার্দুলের" ঊর্ধ্বতন এবং তার "স্ত্রী" আচারের জন্য তাদের বাড়িতে যান যা দেখে "রিমঝিম" "সুমির" পাশ থেকে চলে যায়। এটা দেখে "সুমির" বাবা "রিমঝিমকে" আচার চালিয়ে যেতে বলেন যে আচারের জন্য মায়ের উপস্থিতি প্রয়োজন। শার্দুলও গুরু নারায়ণকে আমন্ত্রণ জানায় তার সাথে আচার অনুষ্ঠানের জন্য। ঊর্ধ্বতন এটা দেখে বিভ্রান্ত থাকেন, কিন্তু চারজন প্রাণবন্তভাবে হাসেন।
উৎপাদন
২৫ ফেব্রুয়ারি প্রথম সূচি শেষ হয়েছিল। ৬ মার্চ ২০২১ তারিখে চলচ্চিত্রটি সমাপ্ত হয় ।
স্লোভাকিয়ায় বৌদ্ধধর্ম
স্লোভাকিয়ায় বৌদ্ধধর্ম (budhizmus) স্লোভাকিয়ায় আনুষ্ঠানিকভাবে ধর্ম হিসেবে স্বীকৃত।  ২০১৩ সালের আদমশুমারির ফলাফলে "অন্যান্য ধর্মের" অধীনে বৌদ্ধধর্ম অন্তর্ভুক্ত ছিল। স্লোভাকিয়ায় ৬০০০০ বৌদ্ধ আছে।
ইতিহাস
তিনটি ঐতিহ্যবাহী যান (থেরবাদ, মহাযান এবং বজ্রযান) সহ বিভিন্ন বৌদ্ধ বিদ্যালয় অনানুষ্ঠানিক দল বা নাগরিক সমিতি হিসাবে সক্রিয়।  থেরবাদকে বিদর্শন অনুশীলনকারীদের দল দ্বারা প্রতিনিধিত্ব করা হয়।  স্যান্ডো কাইসেনের শিষ্য এবং কোরিয়ান কোয়ান উম স্কুল সহ বেশ কয়েকটি জেন ​​স্কুল মহাযানের প্রতিনিধিত্ব করে।  বজ্রযান স্কুলে নামকাই নরবু রিনপোচেকে অনুসরণ করে নিংমা অনুশীলনকারীদের অন্তর্ভুক্ত করে।  ওলে নাইডাহল-এর দ্বারা প্রতিষ্ঠিত ও পরিচালিত ডায়মন্ড ওয়ে সংগঠনটি স্লোভাকিয়াতেও সক্রিয়।
দেওয়ান নুরুল আনোয়ার হোসেন চৌধুরী
দেওয়ান নুরুল আনোয়ার হোসেন চৌধুরী (১৯৩৯-২০২১) বাংলাদেশের একজন বিশিষ্ট সাহিত্যিক, গবেষক ও সরকারি কর্মকর্তা। তিনি ইসলামিক ফাউন্ডেশন বাংলাদেশের মহাপরিচালক ছিলেন। বাংলাদেশ সরকারের যুগ্ম-সচিব হিসেবে তিনি সরকারি চাকরি থেকে অবসরগ্রহণ করেন।
জন্ম
দেওয়ান নুরুল আনোয়ার হোসেন চৌধুরী ১৯৩৯ সালের ২৮ ফেব্রুয়ারি বৃহত্তর সিলেটের হবিগঞ্জ জেলার নবীগঞ্জ উপজেলার সদরঘাটে জন্মগ্রহণ করেন। তাঁর বাবা দেওয়ান গওহর চৌধুরী এবং মা কুলসুম আক্তার চৌধুরী। দেওয়ান নুরুল আনোয়ার শৈশবেই বাবা-মা দুজনকেই হারান। তখন তাঁর বয়স ছিলো মাত্র সাত।
শিক্ষাজীবন
দেওয়ান নুরুল আনোয়ারের শিক্ষাজীবন শুরু হয় দিনারপুর এম ই মাদ্রাসায়। পরে দিনারপুর উচ্চ বিদ্যালয় থেকে তিনি মেট্রিকুলেশন পাশ করেন। ১৯৫৯ সালে মৌলভীবাজার কলেজ থেকে আই কম পাশ করেন দেওয়ান নুরুল আনোয়ার হোসেন চৌধুরী। বি.এ সম্পন্ন করেন ঢাকা বিশ্ববিদ্যালয়ের অধীনে সলিমুল্লাহ কলেজ থেকে ১৯৬২ সালে। তিনি ঢাকা বিশ্ববিদ্যালয় থেকে ১৯৬৫ সালে এলএলবি পাশ করেন।
কর্মজীবন
তিনি শিক্ষাজীবন শেষে কিছুদিন আইন পেশায় নিয়োজিত ছিলেন। পরে ১৯৬৯ সালে ইস্ট পাকিস্তান সিভিল সার্ভিসে যোগদান করেন। দেওয়ান নুরুল আনোয়ার তাঁর সুদীর্ঘ কর্মজীবনে পাবনা সদর মহকুমার এসডিও, পাবনার অতিরিক্ত জেলা ম্যাজিস্ট্রেট, শ্রম ও কর্মসংস্থান মন্ত্রণালয়,প্রতিস্থাপন মন্ত্রণালয় এবং ধর্ম বিষয়ক মন্ত্রনালয়ের উপসচিব ও দুর্নীতি দমন ব্যুরোর পরিচালক হিসেবে দায়িত্ব পালন করেন। ১৯৯০ সালের ২৭ ডিসেম্বর তিনি ইসলামিক ফাউন্ডেশন বাংলাদেশের মহাপরিচালক পদে নিযুক্ত হন। তিনি সর্বশেষ বাংলাদেশ সরকারের সংস্থাপন মন্ত্রণালয়ের যুগ্ম সচিব হিসেবে ১৯৯৭ সালে সরকারি চাকরি থেকে অবসর গ্রহণ করেন।
সাহিত্যকর্ম
দেওয়ান নুরুল আনোয়ার হোসেন চৌধুরী তাঁর সরকারি চাকুরির শত ব্যস্ততার মধ্যেও নিরলস সাহিত্য সাধনা করে গেছেন। তাঁর সাহিত্য সাধনা ও গবেষণার প্রধান বিষয়বস্তু ছিল সিলেট বিভাগের প্রাচীন ইতিহাস-ঐতিহ্য ও সমাজ -সংস্কৃতি। তাঁর রচিত উল্লেখযোগ্য গ্রন্থের মধ্যে রয়েছে -
মৃত্যু
দেওয়ান নুরুল আনোয়ার হোসেন চৌধুরী ২০২১ খ্রিস্টাব্দের ২৮ জুলাই ৮২ বছর বয়সে মৃত্যুবরণ করেন।
টিম কার্টিস
টিমোথি স্টিফেন কার্টিস (Tim Curtis; জন্ম: ১৫ জানুয়ারি, ১৯৬০) কেন্টের চিসলহার্স্ট এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার, শিক্ষক ও ক্রীড়া পরিচালক। ইংল্যান্ড ক্রিকেট দলের অন্যতম সদস্য ছিলেন। ১৯৮৮ থেকে ১৯৮৯ সময়কালে সংক্ষিপ্ত সময়ের জন্য ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে লেগব্রেক বোলিংয়ে পারদর্শীতা দেখিয়েছেন টিম কার্টিস।
শৈশবকাল
১৯৬০-এর দশকে ওরচেস্টারশায়ারের ম্যালভার্নে টিম কার্টিসের পরিবার স্থানান্তরিত হয়। সেখানকার গ্রোভ কাউন্টি প্রাইমারী স্কুলে ভর্তি হন। এরপর রয়্যাল গ্রামার স্কুল ওরচেস্টারে অধ্যয়ন করেন। সেখানে তিনি রাগবি ও ক্রিকেট দলের অধিনায়কের দায়িত্বে ছিলেন। এছাড়াও বিদ্যালয়ের হেড বয় ছিলেন তিনি।
১৯৭৯ সালে ডারহাম বিশ্ববিদ্যালয়ের নিয়ন্ত্রণাধীন হ্যাটফিল্ড কলেজে পড়াশোনা করেন ও বিশ্ববিদ্যালয় ক্রিকেট দলের অধিনায়কের দায়িত্বে ছিলেন। ঐ বছরই প্রথম-শ্রেণীর ক্রিকেটে অভিষেক ঘটে তার। ১৯৮৩ সালে কেমব্রিজের মাগদালেন কলেজে অধ্যয়ন করেন ও ক্রিকেটে ব্লু লাভ করেন। ওরচেস্টারে ফিরে রয়্যাল গ্রামার স্কুলে ইংরেজি বিষয়ে পড়াশোনা করান। সেখানে তিনি ওরচেস্টারশায়ারের পক্ষে ক্রিকেট খেলতে থাকেন।
প্রথম-শ্রেণীর ক্রিকেট
ওরচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটে তার। তন্মধ্যে, ১৯৯২ থেকে ১৯৯৫ সময়কালে কাউন্টি দলটির নেতৃত্বভার গ্রহণ করেছেন। গ্রেইম হিক বাদে একমাত্র ক্রিকেটার হিসেবে লিস্ট এ ক্রিকেটে ওরচেস্টারশায়ারের পক্ষে ১০,০০০-এর অধিক রান সংগ্রহ করেছেন।
১৯৯২ সালে ওরচেস্টারশায়ারের অধিনায়কের দায়িত্ব লাভ করেন। ঐ মৌসুমে ন্যাটওয়েস্ট ট্রফির শিরোপা বিজয়ে দলকে নেতৃত্ব দেন। ১৯৯৪ সালে টম মুডি’র সাথে লিস্ট এ ক্রিকেটের ইতিহাসে তৃতীয় উইকেট জুটিতে অবিচ্ছিন্নভাবে ৩০৯ রানের ইনিংস খেলেন ও নতুন রেকর্ড গড়েন।
টেস্ট ক্রিকেট
১৯৮০-এর দশকের শেষার্ধ্বে ইংল্যান্ডের পক্ষে সংক্ষিপ্ত সময়ের জন্য আন্তর্জাতিক ক্রিকেটে অংশ নেবার সুযোগ পেলেও তা ব্যর্থতায় ভরপুর ছিল। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণের সুযোগ পেয়েছিলেন তিনি। ১৯৮৮ সালে ইংল্যান্ড ক্রিকেট দলে খেলার জন্য মনোনীত হন। উদ্বোধনী ব্যাটসম্যান হিসেবে অস্ট্রেলিয়া ও ওয়েস্ট ইন্ডিজের বিপক্ষে সর্বমোট পাঁচটি টেস্ট খেলার সুযোগ পেয়েছেন। তবে, তার আন্তর্জাতিক খেলোয়াড়ী জীবন বেশ ব্যর্থময় ছিল। টেস্টের ইনিংসেই অর্ধ-শতকের সন্ধান পাননি।
মূল্যায়ন
ক্রিকেট সংবাদদাতা কলিন বেটম্যানের মতে, টিম কার্টিস কঠোর পরিশ্রমী ও দৃঢ়প্রত্যয়ীভাব নিয়ে ব্যাটিং উদ্বোধনে নামতেন। ১৯৮৮ সালে ওয়েস্ট ইন্ডিয়ানদের বোলিং তোপে মাঠ ত্যাগী অন্যান্য খেলোয়াড়দের তুলনায় তিনি অধিক সফল ছিলেন।
দূর্ভাগ্যবশতঃ টিম কার্টিস এক সময় অত্যন্ত নিম্নমানের ইংল্যান্ড দলের পক্ষে খেলেছিলেন। পাশাপাশি ব্যাটিংয়ের ধরন ও কৌশলের কারণে তার খেলোয়াড়ী জীবন সংক্ষিপ্ত হয়ে পড়ে। টিভি ধারাভাষ্যকারেরা তার দাঁড়ানোর ভঙ্গীমা ও ব্যাট তুলে ধরার কথা তুলে ধরেন। অন্যদিকে উদ্বোধনী জুটিতে তার সাথে থাকা গ্রাহাম গুচ ঠিকই নিজেকে ক্রিজে মানিয়ে নিয়েছিলেন স্বমহিমায়। তবে, ওয়েস্ট ইন্ডিজের বিপক্ষে কার্টিস তার ধৈর্য্যশক্তি ও সাহসীকতার পরিচয় দিয়েছেন। অস্ট্রেলিয়ার বিপক্ষে বেশ ব্যর্থ হন। ২৯ বছর বয়সে ১৯৯০ সালে পুণঃগঠিত ইংল্যান্ড দলে গ্রাহাম গুচের নেতৃত্বে তাকে আর দলে রাখা হয়নি।
অবসর
১৯৯৬ সালে প্রথম-শ্রেণীর ক্রিকেটকে বিদায় জানান। এরপর থেকে ক্রিকেট বিষয়ে লেখা ও প্রশিক্ষক হিসেবে কাজ করতে থাকেন। কিছুকাল পেশাদার ক্রিকেটারদের সংস্থায় সভাপতির দায়িত্বে ছিলেন তিনি। ২০১৬ সালে শিক্ষতা পেশা থেকে অবসর গ্রহণ নেন টিম কার্টিস।
ছোটভাকলা ইউনিয়ন
ছোটভাকলা ইউনিয়ন বাংলাদেশের ঢাকা বিভাগের রাজবাড়ী জেলার গোয়ালন্দ উপজেলার অন্তর্গত একটি ইউনিয়ন।
শিক্ষা
সাক্ষরতার হার: ৩৬.২৫%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ আমজাদ হোসেন। প্রাক্তন চেয়ারম্যানগণের তালিকা:
বরেন্দ্র গবেষণা জাদুঘর
বরেন্দ্র গবেষণা জাদুঘর রাজশাহী শহরে স্থাপিত বাংলাদেশের প্রথম জাদুঘর। এটি প্রত্ন সংগ্রহে সমৃদ্ধ। এই প্রত্ন সংগ্রহশালাটি ১৯১০ খ্রিষ্টাব্দে ব্যক্তিগত উদ্যোগে স্থাপিত হয়েছিল। বর্তমানে রাজশাহী বিশ্ববিদ্যালয় এটি পরিচালনা করে থাকে।
ইতিহাস
বরেন্দ্র গবেষণা জাদুঘর রাজশাহী মহানগরের কেন্দ্রস্থল হেতেম খাঁ-তে অবস্থিত। এটি বাংলাদেশের প্রথম জাদুঘর। প্রত্নতত্ত্ব সংগ্রহের দিক থেকে এটি দক্ষিণ এশিয়ার অন্যতম সংগ্রহশালা। বরেন্দ্র জাদুঘর প্রতিষ্ঠায় নাটোরের দিঘাপাতিয়া রাজপরিবারের জমিদার শরৎ কুমার রায়, আইনজীবী অক্ষয়কুমার মৈত্রেয় এবং রাজশাহী কলেজিয়েট স্কুল এর শিক্ষক রামপ্রসাদ চন্দ্রের উল্লেখযোগ্য আবদান রয়েছে। ১৯১০ খ্রিষ্টাব্দে তারা বাংলার ঐতিহ্য ও নিদর্শন সংগ্রহ ও সংরক্ষণের জন্য বরেন্দ্র অনুসন্ধান সমিতি গঠন করেন। ঐ বছরে তারা রাজশাহীর বিভিন্ন স্থানে অনুসন্ধান চালিয়ে ৩২টি দুষ্প্রাপ্য নিদর্শন সংগ্রহ করেন। এই নিদর্শনগুলো সংরক্ষণ করার জন্য শরৎ কুমার রায়ের দান করা জমিতে জাদুঘরটির নিজস্ব ভবন নির্মাণের কাজ শুরু হয়। নির্মাণ শেষ হয় ১৯১৩ খ্রিষ্টাব্দে। একই বছরের ১৩ নভেম্বর বাংলার তৎকালীন গভর্নর কারমাইকেল জাদুঘরটি উদ্বোধন করেন। right|thumb|220px|লর্ড কারমাইকেল স্থাপিত ভিত্তিফলক
১৯১১ খ্রিষ্টাব্দে কলকাতা জাদুঘর অকস্মাৎ এতে সংরক্ষিত সকল নিদর্শন দাবি করে বসে। তৎকালীন গভর্নর কারমাইকেলের প্রচেষ্টায় ১৯১৩ খ্রিষ্টাব্দে ১৪ ফেব্রুয়ারি তারিখে জারীকৃত একটি সরকারি প্রজ্ঞাপনের মাধ্যমে বরেন্দ্র জাদুঘরকে এর নিদর্শন সংগ্রহ ও সংরক্ষণের ব্যপারে স্বাধিকার প্রদান করা হয়।
১৯২৩ খ্রিষ্টাব্দে জাদুঘর কর্তৃপক্ষের সাথে কলকাতা বিশ্ববিদ্যালয় যৌথভাবে নওগাঁর পাহাড়পুর বৌদ্ধ বিহারের খনন কাজ শুরু করে। পরবর্তিতে বরেন্দ্র অনুসন্ধান সমিতির একক প্রচেষ্টায় পাহাড়পুর থেকে ২৫৬টি নিদর্শন আবিষ্কৃত হয়। ১৯৪৭ খ্রিষ্টাব্দের পরে জাদুঘরটির অস্তিত্ত্ব নিয়ে সংকট দেখা দেয়। ১৯৪৯ থেকে ১৯৬১ খ্রিষ্টাব্দ পযর্ন্ত জাদুঘর ভবনটির অর্ধেকাংশ মেডিকেল স্কুল হিসেবে ব্যবহার করা হয়েছিল। ১৯৬৪ খ্রিষ্টাব্দে জাদুঘরটি বন্ধ হবার উপক্রম হলে ঐ বছরের ১০ অক্টোবর তারিখে এর স্থাবর-অস্থাবর সম্পত্তি রাজশাহী বিশ্ববিদ্যালয় অধিগ্রহণ করে। জাদুঘরটির পরিদর্শকদের মধ্যে রয়েছেন মহাত্মা গান্ধী, নেতাজী সুভাষচন্দ্র বসু প্রমুখ সহ আনেক বিখ্যাত ব্যক্তিবর্গ।
নিদর্শনসমূহ
বরেন্দ্র জাদুঘরের সংগ্রহ সংখ্যা ৯ হাজারেরও অধিক। এখানে হাজার বছর আগের সিন্ধু সভ্যতার নিদর্শন রয়েছে। মহেনজোদারো সভ্যতা থেকে সংগৃহীত প্রত্নতত্ত, পাথরের মূর্তি, খ্রিস্টীয় একাদশ শতকে নির্মিত বুদ্ধ মূর্তি, ভৈরবের মাথা, গঙ্গা মূর্তি সহ অসংখ্য মূর্তি এই জাদুঘরের অমূল্য সংগ্রহের অন্তর্ভুত। মোঘল আমলের রৌপ্র মুদ্রা, গুপ্ত সম্রাট চন্দ্রগুপ্তের গোলাকার স্বর্ণমুদ্রা, সম্রাট শাহজাহানের গোলাকার রৌপ্য মুদ্রা বিশেষ ভাবে উল্যেখয়োগ্য। এখানে প্রায় ৫,০০০ পুঁথি রয়েছে যার মধ্যে ৩৬৪৬টি সংস্কৃত আর বাকিগুলো বাংলায় রচিত। পাল যুগ থেকে মুসলিম যুগ পযর্ন্ত সময় পরিধিতে অঙ্কিত চিত্রকর্ম, নূরজাহানের পিতা ইমাদ উদ দৌলার অঙ্কিত চিত্র এখানে রয়েছে।
সংগ্রহ
thumbnail|জাদুঘরের সামনের অংশ এই জাদুঘরে ১২ সহস্র গ্রন্থ সমৃদ্ধ একটি গ্রন্থশালা রয়েছে। জাদুঘরটিকে ৭টি প্রদর্শনকোষ্ঠে ভাগ করা হয়েছে।
রুশিকোন্ডা সৈকত
রুশিকোন্ডা সৈকত হলো ভারতের অন্ধ্র প্রদেশের বিশাখাপত্তনমে বঙ্গোপসাগরের তীরে অবস্থিত একটি সমুদ্রসৈকত। সৈকতটি রাজ্যের পর্যটন উন্নয়ন কর্পোরেশন, এপিটিডিসি কর্তৃক রক্ষণাবেক্ষণ করা হয়।
200px|থাম্ব|রুশিকোন্ডা সৈকতে প্যারাগ্লাইডিং
যাতায়াত
এপিএসআরটিসি সৈকত এলাকায় নিম্নলিখিত পথে যাত্রী পরিবহন করে:
রশীদ করীম
রশীদ করীম (১৪ আগস্ট ১৯২৫ — ২৬ নভেম্বর ২০১১) বাংলাদেশের প্রথিতযশা ঔপন্যাসিক। তার প্রথম উপন্যাস উত্তম পুরুষ। তার অন্যান্য উল্লেখযোগ্য উপন্যাস হলো: প্রসন্ন পাষাণ, আমার যত গ্লানি, প্রেম একটি লাল গোলাপ, মায়ের কাছে যাচ্ছি ইত্যাদি। স্ত্রী-পুরুষের সম্পর্কের মধ্যে যে জটিলতা, যে রহস্য, যে সূক্ষ্মতা— সেদিকই তার মনোযোগ ছিল বেশি। এই বিষয়টিকেই তিনি তার সব উপন্যাসে সবচেয়ে আকর্ষণীয় বিষয় করেছেন। এটা তার বিশেষ এলাকা। এ বিষয়ে তার এক বিশেষ ও প্রখর অন্তর্দৃষ্টি ছিল। তার উপন্যাসে সামাজিক প্রেক্ষাপট ছাড়িয়ে ব্যক্তিই প্রধান হয়ে ওঠে, মানুষই তার প্রিয় অধীত বিষয়। বিশেষ করে নারী চরিত্র চিত্রণে তিনি গভীর অন্তর্দৃষ্টির পরিচয় দেন। ঔপন্যাসিক রশীদ করীম সম্পর্কে গবেষক মাওলা প্রিন্সের অভিমত, 'সাতচল্লিশোত্তর বাংলাদেশের উপন্যাসশিল্পের টেকসই পথ-নির্মিতির প্রাজ্ঞপুরুষ ও সফল সারথি ঔপন্যাসিক রশীদ করীম। শক্তিশালী এই ঔপন্যাসিকের রূপায়িত জীবনবোধ ও শিল্পচৈতন্যে ব্যক্তি যেমন খুঁজে পায় তার আত্মপরিচয়কে, তেমনি আত্ম-অস্তিত্বের স্বরূপোন্মোচনে সে পৌঁছে যায় একটি জাতির প্রোথিত শিকড়মূলে। তার নির্মোহ, নিরাসক্ত ও পাশ্চাত্যসাহিত্য অনুগামী বিজ্ঞানমনস্ক দৃষ্টিভঙ্গি এদেশীয় উপন্যাসশিল্পে ষাটের দশকে উদ্বোধন কিংবা সংযোজন করেছিলো যে নূতনমাত্রা, বোধকরি সেখান থেকেই সূচিত হয় বাংলাদেশের উপন্যাসশিল্পের পরিপুষ্টির জয়যাত্রা।' (পৃ.২৮, রশীদ করীমের উপন্যাস : বিষয়বৈভব ও শিল্পরূপ) মাওলা প্রিন্স উল্লেখ করেন, 'প্রকরণশৈলী কিংবা আঙ্গিক নিরীক্ষায় রশীদ করীম প্রথমাবধি সচেতন-শিল্পী। পাশ্চাত্য শিক্ষার সংস্পর্শে এসে বাঙালি মুসলিম মধ্যবিত্তের বাহ্যিক ও আত্মিক সমুন্নতির সঙ্গে সঙ্গে নাগরিক মনোভঙ্গির যে ক্রমবিকাশ, এবং তা থেকে উদ্ভূত যে জটিলতা বা নিঃসঙ্গতা— রশীদ করীমের উপন্যাসে আঙ্গিক গঠনে তা দৃঢ়ভাবে যূথবদ্ধ (compactness)। জীবনরূপ ও জীবনবোধের সঙ্গে শিল্পচৈতন্য ও প্রকরণশৈলীর সুসমন্বয়ে রশীদ করীমের উপন্যাস তাই ক্ল্যাসিক মর্যাদায় অভিষিক্ত। যা বাংলাদেশের উপন্যাসশিল্পকে করে ঋদ্ধ—  সমকালীন ঔপন্যাসিকদের থেকে রশীদ করীমকে করে তুলেছে স্বতন্ত্র—  সেইসঙ্গে উত্তরসূরিদের করেছে পরিমিতি বোধসম্পন্ন।' (পৃ.১৫৮, রশীদ করীমের উপন্যাস : বিষয়বৈভব ও শিল্পরূপ, মুক্তদুয়ার, ২০১৪)
১। উত্তম পুরুষ (১৯৬১)
২। প্রসন্ন পাষাণ (১৯৬৩)
৩। আমার যত গ্লানি (১৯৭৩)
৫। সাধারণ লোকের কাহিনী (১৯৮১)
৬। একালের রূপকথা (১৯৮১)
৭। শ্যামা (১৯৮৪)
৮। বড়ই নিঃসঙ্গ (১৯৮৫)
৯। মায়ের কাছে যাচ্ছি (১৯৮৯)
১০। চিনি না (১৯৯০)
১১। পদতলে রক্ত (১৯৯০), এবং
১২। লাঞ্চ বক্স (১৯৯৩)
ছোটগল্প :
১। প্রথম প্রেম (১৯৮৪)
প্রবন্ধগ্রন্থ :
১। আর এক দৃষ্টিকোণ (১৯৮৯)
২। অতীত হয় নূতন পুনরায় (১৯৯২), এবং
৩। মনের গহনে তোমার মুরতিখানি (১৯৯২)
আত্মজীবনী :
১। জীবন মরণ (১৯৯৯)
তথ্যসূত্র
মাওলা প্রিন্স, রশীদ করীমের উপন্যাস : বিষয়বৈভব ও শিল্পরূপ, মুক্তদুয়ার, ময়মনসিংহ, জুন ২০১৪
ক্যাথরিন ফাউগি হত্যাকাণ্ড
ক্যাথরিন ফাউগি নিউইয়র্ক সিটির ৫৬ বছর বয়সী মনোবিজ্ঞানী ছিলেন। ২০০৮ সালের ১২ ফেব্রুয়ারি রাতে ৩৯ বছর বয়সী ডেভিড টারলফ নামক এক ব্যক্তি তাকে তার আপার ইস্ট সাইড ম্যানহাটনের অফিসে হত্যা করে।
পটভূমি
ডেভিড টারলফ প্রায় দুই দশক ধরে বিরক্তিকর আচরণ করে গেছেন, এবং চিকিৎসা ও মানসিক প্রতিষ্ঠান এবং পুলিশ বাহিনীর কাছে এজন্য পরিচিত ছিলেন। এই বছরগুলিতে, ক্যাথরিন ফাউগি হত্যার সময় পর্যন্ত, তিনি বিভিন্ন ধরনের মানসিক মূল্যায়ন এবং চিকিৎসা পেয়েছিলেন। তাঁকে জোর করে ওষুধ এবং ইলেক্ট্রোশক চিকিৎসা দেওয়া হয়েছিল।
ঘটনা
টারলফ দারোয়ানের পাশ দিয়ে এগিয়ে গিয়ে তার পিছনে একটি স্যুটকেস ঘোরান (যেমনটি ভবনের নজরদারি ভিডিওতে দেখা গেছে), তিনি বলেছিলেন যে তিনি সেখানে ডা. শিনবাখকে দেখাতে গিয়েছিলেন। টারলফ অফিসের অভ্যর্থনা এলাকায় অপেক্ষা করতে করতে একজন রোগীর সাথে গল্প করছিলেন, তখন ডা. ফাউগির সন্ধ্যার সেশনের একটি চলছিল। সেই অধিবেশন শেষ হওয়ার পর, যখন তিনি জানতেন যে ফাউগি তার অফিসে একা ছিলেন, তখন তিনি ঘরে প্রবেশ করেন এবং একটি মাংস কাটার কাটারি দিয়ে তাকে আক্রমণ করেন। একই পেশার একজন মনোরোগ বিশেষজ্ঞ ডা. কেন্ট শিনবাখ তাকে সাহায্য করার চেষ্টা করেছিলেন, কিন্তু মুখ এবং ঘাড়ে ক্ষত লেগে গুরুতরভাবে আহত হন।
পরবর্তী ঘটনা
টারলফকে গ্রেপ্তার করা হয় ও হত্যার জন্য দোষী সাব্যস্ত করা হয় এবং একটি মানসিক মূল্যায়নের আদেশ দেওয়া হয় মূল্যায়নে জানা যায় তিনি বিচারের মুখোমুখি হওয়ার জন্য মানসিকভাবে সক্ষম বলে। প্রমাণ ছিল যে আক্রমণটি পূর্বপরিকল্পিত ছিল, কিন্তু অভিপ্রেত শিকার ছিলেন শিনবাখ। টারলফ পুলিশকে জানিয়েছেন যে তিনি শিনবাখকে ডাকাতির পরিকল্পনা করেছিলেন, ১৯৯১ সালে তাকে সিজোফ্রিনিয়ায় আক্রান্ত ঘোষণা করার সাথে শিনবাখ জড়িত ছিলেন এবং সেই সময় তার প্রাতিষ্ঠানিককরণের ব্যবস্থাও করেছিলেন। রোগীর গোপনীয়তা রক্ষার জন্য স্বাস্থ্য বীমা পোর্টেবিলিটি অ্যান্ড অ্যাকাউন্টেবিলিটি অ্যাক্ট (এইচআইপিএএ) বিধিগুলি প্রাথমিক তদন্ত বিলম্বিত করেছে বলে জানা গেছে। টারলফ, যিনি এই মামলায় নিজেকে পাগল প্রমাণ করার আবেদন করবেন বলে আশা করা হয়েছিল। তিনি বিচারের অপেক্ষায় বেলভিউ হাসপাতালের একটি মনোরোগ বিভাগে আবদ্ধ ছিলেন। তার অ্যাটর্নি বলেছিলেন যে "প্রমাণগুলি স্পষ্ট যে তিনি [টারলফ] এটি করেছিলেন, তবে তিনি এটি করার কারণগুলি ... আমরা বিশ্বাস করি যে আমাদের মধ্যে খুব শক্তিশালী পাগলামি প্রতিরক্ষা রয়েছে। ২০১০ সালের অক্টোবর মাসে তার বিচার নির্ধারিত হয়, কিন্তু জুরি নির্বাচনের সময় দুই জন মনোরোগ বিশেষজ্ঞের পর বিচার প্রক্রিয়া ঘোষণা করা হয়, যা আদালত টারলফের মূল্যায়নের জন্য নিয়োগ করেছিল।
২০১৩ সালের মার্চমাসে ম্যানহাটনের স্টেট সুপ্রিম কোর্টে টারলফ হত্যার বিচারে যান। ৮ মার্চ, ২০১৩ তারিখে জুরি নির্বাচন সম্পন্ন হয় এবং ১১ মার্চ উদ্বোধনী যুক্তিতর্ক শোনা হয়। টারলফ হত্যার কথা স্বীকার করেছেন, কিন্তু তার মানসিক অসুস্থতার কারণে কারাদন্ড এড়াতে চেয়েছিলেন। ১৬ এপ্রিল, ২০১৩ তারিখে জুরিরা তৃতীয় এবং শেষ বার ফিরে আসার পর ঘোষণা করা হয় ভুল বিচার হয়েছে, এবং জানানো হয় কোন সমাধান পাওয়া যায়নি।
২০১০ এবং ২০১৩ সালে বিচারের পর, ৩ মার্চ, ২০১৪ তারিখে জুরি নির্বাচন দিয়ে তৃতীয় বিচার শুরু হয়। ২৮ মার্চ, ২০১৪ তারিখে যখন রায় হয় তখন ক্যাথরিন ফাউগির নিকটতম পরিবার আদালত কক্ষে ছিল। ছয় বছর পর, টারলফ অবশেষে ক্যাথরিন ফাউগির জন্য প্রথম ডিগ্রিতে মার্ডারের জন্য দোষী সাব্যস্ত হন, ডা. শিনবাখের জন্য প্রথম ডিগ্রিতে আক্রমণ। ৫ ঘন্টারও কম সময়ে রায় পৌঁছেছিল। ২মে, ২০১৪ তারিখে ম্যানহাটনের সুপ্রিম কোর্টের একজন বিচারপতি ডেভিড টারলফকে প্রথম ডিগ্রীতে হত্যার উপর প্যারোলের সম্ভাবনা ছাড়াই যাবজ্জীবন এবং দ্বিতীয় ডিগ্রীতে হামলার জন্য ২৫ বছর যাবজ্জীবন কারাদণ্ড দেন। ফাউগির পরিবারের প্রত্যেক সদস্য তাদের জীবন কীভাবে পরিবর্তিত হয়েছে তার একটি ভিকটিম ইমপ্যাক্ট বিবৃতি দিয়েছেন। শাস্তি পাওয়ার আগে ডেভিড টারলফ স্বীকার করেছিলেন যে তিনি যা করেছিলেন তা ভুল ছিল এবং পরিবারের কাছে ক্ষমা চেয়েছিলেন যে তার বয়স ৪৬ বছর এবং তিনি ২৩ বছর বয়স থেকে অসুস্থ। সুপ্রিম কোর্টের বিচারপতি সন্তুষ্ট হয়েছিলেন জুরিরা টারলফকে দোষী সাব্যস্ত করেছিলেন।
বিস্তৃত প্রভাব
রোগীদের বিচ্ছিন্ন পরিবেশে দেখার ফলে এই ঘটনা মানসিক স্বাস্থ্য পেশাদারদের সুরক্ষা সম্পর্কে জনসাধারণের মধ্যে আলোচনা হয়েছিল। ২০০৬ সালে মনোরোগ বিশেষজ্ঞ ওয়েন ফেনটন নামের একজন সিজোফ্রেনিয়া গবেষককে মেরিল্যান্ডের বেথেসডাতে হোম অফিসে মৃত অবস্থায় পাওয়া যায়। নি ন্যাশনাল ইনস্টিটিউট অফ মেন্টাল হেলথের একজন প্রশাসক ছিলেন। সেখানে তিনি ব্যক্তিগত রোগীদের সাথে দেখা করেন, দৃশ্যত ১৯ বছর বয়সী এক রোগী তাকে হত্যা করে।
মনিরুজ্জামান ইসলামাবাদী
জন্ম ও শিক্ষাজীবন
ইসলামাবাদী ২২শে আগস্ট ১৮৭৫ সালে চট্টগ্রাম জেলার পটিয়া উপজেলার (বর্তমান চন্দনাইশ উপজেলার) বরমা-আড়ালিয়া (চড়) গ্রামে জন্ম গ্রহণ করেন।
তিনি কলকাতার হুগলী সিনিয়র মাদরাসায় ছয় বছর অধ্যয়ন করে সেখান থেকে ১৮৯৫ সালে এফএম ফাইনাল পরীক্ষায় পাস করেন। শিক্ষা জীবন শেষ করে তিনি স্বাধীনভাবে জীবিকা নির্বাহের উদ্দেশ্যে রেভিনিউ আইন অধ্যয়ন এবং মোক্তারি পরীক্ষা পাসের প্রস্তুতি গ্রহণ করেন। বাংলা, ইংরেজি, আরবি, ফার্সি ও উর্দু ভাষায় তার পাণ্ডিত্য ছিল।
কর্মজীবন
শিক্ষা জীবন শেষ করে তিনি রংপুর শহরের মুনশীপাড়া জুনিয়র মাদরাসায় হেড মৌলভী পদে যোগ দিয়ে ১৮৯৬-১৮৯৭ সালে পর্যন্ত শিক্ষকতা করেন। এরপর রংপুর জেলার পীরগঞ্জ উপজেলার কুমেদপুর হারাগাছি সিনিয়র মাদরাসায় হেড মৌলভী পদে ১৮৯৮-১৯০০ সাল পর্যন্ত শিকতা করেন। মাদরাসাটি বন্ধ হয়ে গেলে তিনি চট্টগ্রাম ফিরে এসে সেখানে মৌলভী আবদুল আজিজ প্রতিষ্ঠিত মুসলিম বোর্ডিংয়ে সুপারিন্টেনডেন্ট পদে ১৯০০ সালে. ৬ মাস কাজ করেন। এরপর সীতাকুণ্ড সিনিয়র মাদরাসার প্রধান শিক্ষক পদে শিক্ষকতা করেন।
তিনি সোলতান (পত্রিকা) (১৯০১), হাবলুল মতিন (১৯১২), মোহাম্মদী (১৯০৩), কোহিনুর (১৯১১), বাসনা (১৯০৪) এবং আল এছলাম পত্রিকায় সাংবাদিকতা করেন।
পরবর্তী জীবন এবং মৃত্যু
১৯৩০ সালে তিনি চট্টগ্রামের কদমমোবারক মুসলিম এতিমখানা প্রতিষ্ঠা করেন। ঐ সময়ে তিনি কংগ্রেসের অহিংস নীতির প্রতি আস্থা হারান এবং নেতাজী সুভাষচন্দ্র বসুর রাজনৈতিক আদর্শের প্রতি সমর্থন দিয়ে ফরোয়ার্ড ব্লকে যোগদান করেন। তার জীবনের গুরুত্বপূর্ণ ঘটনা হল দ্বিতীয় বিশ্বযুদ্ধ কালে ভারত ছাড় আন্দোলনে যোগদান ও আজাদ হিন্দ ফৌজের কার্যক্রমের প্রতি সক্রিয়ভাবে সমর্থন করা। সে সময় তিনি আজাদ হিন্দ ফৌজকে সক্রিয়ভাবে সাহায্য করার উদ্দেশ্যে চট্টগ্রাম ও ঢাকায় বিপ্লবী কেন্দ্র স্থাপন করেন। নেতাজী যখন আজাদ হিন্দ ফৌজ নিয়ে আন্দামান ও নিকোবর দ্বীপপুঞ্জ দখল করে ভারতের ত্রিবর্ণ রঞ্জিত পতাকা উড়িয়ে ‘দিল্লি চলো’ শ্লোগান তুলে এগিয়ে চলছিলেন ভারতের দিকে ঐ সময় মনিরুজ্জামান ইসলামাবাদীর সাথে পরিচয় ঘটে বেংগল ভলান্টিয়ার্স এর সুবোধ চক্রবর্তীর। সুবোধের সাথে আলাপ করে মওলানা মনিরুজ্জামান ইসলামাবাদী এত বেশি মুগ্ধ হন যে শেষ বয়সে একটা ঝুঁকি নেবার জন্য রাজি হয়ে পড়েছিলেন। সুবোধকে সঙ্গে নিয়ে তিনি চলে আসেন চট্টগ্রামের দেয়াঙ পাহাড়ে। চট্টগ্রামের পাহাড়-পর্বত ডিঙ্গিয়ে আরাকানের পথ ধরে আবারও নেতাজীর সাথে সম্পৃক্ত হওয়ার লক্ষ্যে যখন পথ চলছিলেন তখন সীমান্ত এলাকায় ছিল সতর্ক পাহারা। আজাদ হিন্দ ফৌজ দখলে থাকার কারণে সতর্কতা যেন সীমাহীন হয়ে পড়েছিল।